אל תילחץ
לבש אפוד זוהר, בדוק שהכביש פנוי וצא בזהירות מהרכב. הנח משולש אזהרה לפני הרכב.
אם יש נפגעי גוף – הודע למשטרה ובמידת הצורך הזמן אמבולנס. זכור כי במקרה של נפגעי גוף אין להזיז את הרכב, גם אם הוא חוסם את הכביש, אלא אם הזזת הרכב דרושה לצורך הגשת עזרה ראשונה לנפגעים.
החלף פרטים עם המעורבים הנוספים בתאונה, הקפד לקבל מהמעורבים פרטים מלאים הכוללים את מספר הרישוי, שם הנהג, שם חברת הביטוח ומספר הפוליסה שלו.
אל תחתום על מסמך כלשהו בו אתה מתבקש להודות באשמה.
אם יש ברשותך מצלמה או טלפון עם מצלמה, צלם את מיקום הרכבים, את הנזק לרכבך ואת נזקי כל המעורבים. רשום את תיאור האירוע כל עוד פרטיו טריים בזיכרונך.
נסה להכין שרטוט של מקום האירוע, מיקום הרכבים ותמרורים רלוונטיים.
אם יש צורך בפינוי הרכב – פנה לחברת גרירה בהתאם לכתב הכיסוי לשירותי דרך וגרירה בפוליסה.